Il-Qorti ma laqgħetx it-talba tal-għaxar vittmi tal-abbuż sesswali minn saċerdoti għal kumpens minħabba li t-talba hija preskritta biż-żmien. F’kummenti lil Television Malta, kelliem għall-vittmi qal li se jappellaw mis-sentenza mogħtija mill-Imħallef Mark Chetcuti. Il-Qorti ddeċidiet li minkejja l-istqarrijiet pubbliċi mill-awtoritajiet tal-Knisja, f’ebda mument ma ngħad li l-Kurja jew is-Soċjetà Missjunarja ta’ San Pawl qed jaċċettaw ir-responsabilita li jagħmlu tajjeb permezz ta’ ħlas ta’ danni għall-abbuż tal-patrijiet Carmelo Pulis u Godwin Scerri, li fuqhom instabu hatja mill-Ċorti u weħlu sentenzi ta’ ħabs. Il-Qorti kkonkludiet li ż-żmien li fih il-vittmu setgħu jfixxtu għad-danni laħaq skada.